CELEX: 
Language: mt
Date: 2019-12-16 00:00:00
Title: DEĊIŻJONI TA’ IMPLIMENTAZZJONI TAL-KUMMISSJONI (UE) .../... li temenda d-Deċiżjoni ta' Implimentazzjoni 2014/908/UE fir-rigward tas-Serbja u tal-Korea t’Isfel fil-listi ta’ pajjiżi u territorji terzi li r-rekwiżiti superviżorji u regolatorji tagħhom jitqiesu bħala ekwivalenti għall-finijiet tat-trattament ta' skoperturi f'konformità mar-Regolament (UE) Nru 575/2013 tal-Parlament Ewropew u tal-Kunsill

IL-KUMMISSJONI
                                 EWROPEA

                                                           Brussell, 16.12.2019
                                                           C(2019) 8883 final

           DEĊIŻJONI TA’ IMPLIMENTAZZJONI TAL-KUMMISSJONI (UE) .../...

                                             ta’ 16.12.2019

      li temenda d-Deċiżjoni ta' Implimentazzjoni 2014/908/UE fir-rigward tas-Serbja u tal-
      Korea t’Isfel fil-listi ta’ pajjiżi u territorji terzi li r-rekwiżiti superviżorji u regolatorji
           tagħhom jitqiesu bħala ekwivalenti għall-finijiet tat-trattament ta' skoperturi
     f'konformità mar-Regolament (UE) Nru 575/2013 tal-Parlament Ewropew u tal-Kunsill

                                      (Test b'rilevanza għaż-ŻEE)

MT                                                                                                       MT
 ---pagebreak---               DEĊIŻJONI TA’ IMPLIMENTAZZJONI TAL-KUMMISSJONI (UE) .../...

                                                       ta’ 16.12.2019

      li temenda d-Deċiżjoni ta' Implimentazzjoni 2014/908/UE fir-rigward tas-Serbja u tal-
      Korea t’Isfel fil-listi ta’ pajjiżi u territorji terzi li r-rekwiżiti superviżorji u regolatorji
           tagħhom jitqiesu bħala ekwivalenti għall-finijiet tat-trattament ta' skoperturi
     f'konformità mar-Regolament (UE) Nru 575/2013 tal-Parlament Ewropew u tal-Kunsill

                                               (Test b'rilevanza għaż-ŻEE)

     IL-KUMMISSJONI EWROPEA,
     Wara li kkunsidrat it-Trattat dwar il-Funzjonament tal-Unjoni Ewropea,
     Wara li kkunsidrat ir-Regolament (UE) Nru 575/2013 tal-Parlament Ewropew u tal-Kunsill
     tas-26 ta’ Ġunju 2013 dwar ir-rekwiżiti prudenzjali għall-istituzzjonijiet ta’ kreditu u d-ditti
     tal-investiment u li jemenda r-Regolament (UE) Nru 648/20121, u b’mod partikolari l-
     Artikoli 107(4), 114(7), 115(4), 116(5) u 142(2) tiegħu,
     Billi:
     (1)       Id-Deċiżjoni ta’ Implimentazzjoni tal-Kummissjoni 2014/908/UE2 tistabbilixxi listi ta’
               pajjiżi u territorji terzi li l-arranġamenti superviżorji u regolatorji tagħhom jitqiesu
               bħala ekwivalenti għall-arranġamenti superviżorji u regolatorji korrispondenti
               applikati fl-Unjoni skont ir-Regolament (UE) Nru 575/2013.
     (2)       Il-Kummissjoni wettqet valutazzjonijiet ulterjuri tal-arranġamenti superviżorji u
               regolatorji applikabbli għal istituzzjonijiet ta' kreditu f'ċerti pajjiżi u territorji terzi.
               Dawk il-valutazzjonijiet ippermettew lill-Kummissjoni tistabbilixxi jekk dawk l-
               arranġamenti humiex ekwivalenti jew le għall-finijiet li jiġi determinat kif għandhom
               jiġu trattati l-kategoriji rilevanti tal-iskoperturi msemmija fl-Artikoli 107, 114, 115,
               116 u 142 tar-Regolament (UE) Nru 575/2013.
     (3)       L-ekwivalenza ġiet iddeterminata permezz ta' analiżi bbażata fuq ir-riżultati tal-
               arranġamenti regolatorji u ta' superviżjoni tal-pajjiż terz li tittestja l-kapaċità tagħhom
               li jiksbu l-istess objettivi ġenerali bħall-arranġamenti superviżorji u regolatorji tal-
               Unjoni. L-objettivi jirreferu, b'mod partikolari, għall-istabbiltà u l-integrità tas-sistema
               finanzjarja kemm domestika kif ukoll globali fl-intier tagħha; l-effikaċja u l-
               adegwatezza tal-protezzjoni tad-depożitanti u konsumaturi oħrajn tas-servizzi
               finanzjarji; il-koperazzjoni bejn atturi differenti tas-sistema finanzjarja, inklużi
               regolaturi u superviżuri; l-indipendenza u l-effikaċja tas-superviżjoni; u l-
               implimentazzjoni effettiva u l-infurzar ta' standards rilevanti miftiehma
               internazzjonalment. Sabiex jintlaħqu l-istess objettivi ġenerali tal-arranġamenti
               superviżorji u regolatorji tal-Unjoni, l-arranġamenti superviżorji u regolatorji tal-pajjiż

     1
              ĠU L 176, 27.6.2013, p. 1.
     2
              Id-Deċiżjoni ta' Implimentazzjoni tal-Kummissjoni 2014/908/UE tat-12 ta' Diċembru 2014 dwar l-
              ekwivalenza ta' rekwiżiti superviżorji u regolatorji ta' ċerti pajjiżi u territorji terzi għall-finijiet tat-
              trattament ta' skoperturi skont ir-Regolament (UE) Nru 575/2013 tal-Parlament Ewropew u tal-Kunsill
              (ĠU L 359, 16.12.2014, p. 155).

MT                                                              1                                                             MT
 ---pagebreak---            terz jenħtieġ li jikkonformaw ma' sensiela ta' standards operazzjonali, organizzattivi u
           superviżorji, li jirriflettu l-elementi essenzjali tar-rekwiżiti superviżorji u regolatorji
           tal-Unjoni applikabbli għal kategoriji rilevanti ta' istituzzjonijiet finanzjarji.
     (4)   Fil-valutazzjonijiet tagħha, il-Kummissjoni qieset l-evoluzzjoni tal-arranġamenti
           superviżorji u regolatorji tas-Serbja u tal-Korea t’Isfel mindu ġiet adottata d-Deċiżjoni
           ta’ Implimentazzjoni tal-Kummissjoni (UE) 2019/5363 u qieset is-sorsi ta’
           informazzjoni disponibbli, inkluża l-valutazzjoni magħmula mill-Awtorità Bankarja
           Ewropea li rrakkomandat li l-oqfsa superviżorji u regolatorji applikabbli għall-
           istituzzjonijiet ta’ kreditu f’dawk il-pajjiżi terzi jitqiesu bħala ekwivalenti għall-qafas
           legali tal-Unjoni għall-finijiet tal-Artikoli 107(3), 114(7), 115(4), 116(5) u l-Artikolu
           142(2) tar-Regolament (UE) Nru 575/2013. Il-Kummissjoni tinnota wkoll li s-Serbja
           tejbet b’mod sinifikanti l-qafas tagħha kontra l-ħasil tal-flus u l-finanzjament tat-
           terroriżmu, u li l-ħidma qed tkompli f’dan ir-rigward.
     (5)   Il-Kummissjoni kkonkludiet li s-Serbja u l-Korea t’Isfel għandhom fis-seħħ
           arranġamenti superviżorji u regolatorji li jikkonformaw ma' sensiela ta' standards
           operattivi, organizzattivi u superviżorji, li mill-anqas huma ekwivalenti għall-elementi
           essenzjali tal-arranġamenti superviżorji u regolatorji tal-Unjoni appalikabbli għal
           istituzzjonijiet ta' kreditu. Għalhekk, huwa xieraq li jitqies li r-rekwiżiti superviżorji u
           regolatorji applikati għall-istituzzjonijiet ta’ kreditu fis-Serbja u fil-Korea t’Isfel huma
           tal-inqas ekwivalenti għal dawk applikati fl-Unjoni għall-finijiet tal-Artikoli 107(3),
           114(7), 115(4), 116(5) u l-Artikolu 142(2) tar-Regolament (UE) Nru 575/2013.
     (6)   Id-Deċiżjoni ta’ Implimentazzjoni 2014/908/UE għandha għalhekk tiġi emendata biex
           tinkludi s-Serbja u l-Korea t’Isfel fil-listi rilevanti ta’ pajjiżi u territorji terzi li r-
           rekwiżiti superviżorji u regolatorji tagħhom huma, għall-finijiet tat-trattament tal-
           iskoperturi indirizzati fl-Artikoli 107, 114, 115, 116 u 142 tar-Regolament (UE) Nru
           575/2013, meqjusa bħala ekwivalenti għar-reġim tal-Unjoni.
     (7)   Il-listi ta’ pajjiżi u territorji terzi kkunsidrati bħala ekwivalenti għall-finijiet tad-
           dispożizzjonijiet rilevanti tar-Regolament (UE) Nru 575/2013 mhumiex eżawrjenti. Il-
           Kummissjoni, bl-assistenza tal-Awtorità Bankarja Ewropea, se tkompli tagħmel
           monitoraġġ fuq bażi regolari tal-evoluzzjoni tal-arranġamenti superviżorji u regolatorji
           ta' pajjiżi u territorji terzi bil-għan li taġġorna, kif xieraq u mill-inqas kull ħames snin,
           il-listi ta' pajjiżi u territorji terzi stipulati fid-Deċiżjoni ta’ Implimentazzjoni
           2014/908/UE fejn tqis, b'mod partikolari, l-iżviluppi fl-arranġamenti superviżorji u
           regolatorji, fl-Unjoni u fil-livell globali, u fid-dawl tas-sorsi ġodda disponibbli ta'
           informazzjoni rilevanti.
     (8)   Ir-rieżami regolari tar-rekwiżiti prudenzjali u superviżorji applikabbli fil-pajjiżi u t-
           territorji terzi elenkati fl-Annessi I sa V tad-Deċiżjoni ta’ Implimentazzjoni
           2014/908/UE jenħtieġ li jkun mingħajr ħsara għall-possibbiltà għall-Kummissjoni li
           twettaq fi kwalunkwe ħin, lil hinn mill-qafas tar-rieżami ġenerali, rieżami speċifiku
           relatat ma' pajjiż jew territorju terz individwali, meta żviluppi rilevanti jagħmluha
           neċessarja għall-Kummissjoni li tivvaluta mill-ġdid ir-rikonoxximent mogħti mid-
           Deċiżjoni ta’ Implimentazzjoni 2014/908/UE. Valutazzjoni mill-ġdid bħal din tista'
           twassal għall-irtirar tar-rikonoxximent tal-ekwivalenza.

     3
           Id-Deċiżjoni ta' Implimentazzjoni tal-Kummissjoni (UE) 2019/536 tad-29 ta' Marzu 2019 li temenda d-
           Deċiżjoni ta' Implimentazzjoni 2014/908/UE fir-rigward tal-listi ta' pajjiżi u territorji terzi li r-rekwiżiti
           superviżorji u regolatorji tagħhom jitqiesu bħala ekwivalenti għall-finijiet tat-trattament ta' skoperturi
           skont ir-Regolament (UE) Nru 575/2013 tal-Parlament Ewropew u tal-Kunsill (ĠU L 92, 1.4.2019,
           p. 3).

MT                                                          2                                                               MT
 ---pagebreak---      (9)    Il-miżuri stipulati f'din id-Deċiżjoni huma konformi mal-opinjoni tal-Kumitat tal-
            Banek Ewropej,

     ADOTTAT DIN ID-DEĊIŻJONI:

                                                Artikolu 1
     Id-Deċiżjoni ta' Implimentazzjoni 2014/908/UE hija emendata kif ġej:

     (1)   L-Anness I huwa sostitwit bit-test stabbilit fl-Anness I ta' din id-Deċiżjoni;
     (2)   L-Anness IV huwa sostitwit bit-test stabbilit fl-Anness II ta' din id-Deċiżjoni;
     (3)   L-Anness V huwa sostitwit bit-test stabbilit fl-Anness III ta' din id-Deċiżjoni.

                                                Artikolu 2
     Din id-Deċiżjoni għandha tidħol fis-seħħ fl-għoxrin jum wara l-pubblikazzjoni tagħha f'Il-
     Ġurnal Uffiċjali tal-Unjoni Ewropea.

     Magħmul fi Brussell, 16.12.2019

                                                  Għall-Kummissjoni
                                                  Il-President
                                                  Ursula von der Leyen

MT                                                   3                                            MT
 ---documentbreak---                                       MT
                                    ANNESS I
                                    “ANNESS I
LISTA TA’ PAJJIŻI U TERRITORJI TERZI GĦALL-FINIJIET TAL-ARTIKOLU 1
                    (ISTITUZZJONIJIET TA’ KREDITU)
(1)    L-Arġentina

(2)    L-Awstralja

(3)    Il-Brażil

(4)    Il-Kanada

(5)    Iċ-Ċina

(6)    Il-Gżejjer Faeroe

(7)    Greenland

(8)    Guernesey

(9)    Ħong Kong

(10)   L-Indja

(11)   Isle of Man

(12)   Il-Ġappun

(13)   Jersey

(14)   Il-Messiku

(15)   Monaco

(16)   New Zealand

(17)   L-Arabja Sawdija

(18)   Is-Serbja

(19)   Singapor

(20)   L-Afrika t’Isfel

(21)   Il-Korea t’Isfel

(22)   L-Iżvizzera

(23)   It-Turkija

(24)   L-Istati Uniti tal-Amerka”
 ---documentbreak--- NA ---documentbreak---                                        MT
                                    ANNESS II
                                    “ANNESS IV
LISTA TA’ PAJJIŻI U TERRITORJI TERZI GĦALL-FINIJIET TAL-ARTIKOLU 4
                    (ISTITUZZJONIJIET TA’ KREDITU)

(1)    L-Arġentina
(2)    L-Awstralja
(3)    Il-Brażil
(4)    Il-Kanada
(5)    Iċ-Ċina
(6)    Il-Gżejjer Faeroe
(7)    Greenland
(8)    Guernesey
(9)    Ħong Kong
(10)   L-Indja
(11)   Isle of Man
(12)   Il-Ġappun
(13)   Jersey
(14)   Il-Messiku
(15)   Monaco
(16)   New Zealand
(17)   L-Arabja Sawdija
(18)   Is-Serbja
(19)   Singapor
(20)   L-Afrika t’Isfel
(21)   Il-Korea t’Isfel
(22)   L-Iżvizzera
(23)   It-Turkija
(24)   L-Istati Uniti tal-Amerka”
 ---documentbreak--- NA ---documentbreak--- NA ---documentbreak---                                         MT
                                     ANNESS III
                                     “ANNESS V
LISTA TA’ PAJJIŻI U TERRITORJI TERZI GĦALL-FINIJIET TAL-ARTIKOLU 5
      (ISTITUZZJONIJIET TA’ KREDITU U DITTI TA’ INVESTIMENT)
Istituzzjonijiet ta’ kreditu:
1)       L-Arġentina

2)       L-Awstralja

3)       Il-Brażil

4)       Il-Kanada

5)       Iċ-Ċina

6)       Il-Gżejjer Faeroe

7)       Greenland

8)       Guernesey

9)       Ħong Kong

10)      L-Indja

11)      Isle of Man

12)      Il-Ġappun

13)      Jersey

14)      Il-Messiku

15)      Monaco

16)      New Zealand

17)      L-Arabja Sawdija

18)      Is-Serbja

19)      Singapor

20)      L-Afrika t’Isfel

21)      Il-Korea t’Isfel

22)      L-Iżvizzera

23)      It-Turkija

24)      L-Istati Uniti tal-Amerka
 ---pagebreak--- Ditti ta’ Investiment:
1)       L-Awstralja

2)       Il-Brażil

3)       Il-Kanada

4)       Iċ-Ċina

5)       Ħong Kong

6)       L-Indoneżja

7)       Il-Ġappun (limitati għall-Operaturi tan-Negozju fi Strumenti Finanzjarji tat-Tip I)

8)       Il-Messiku

9)       Il-Korea t’Isfel

10)      L-Arabja Sawdija

11)      Singapor

12)      L-Afrika t’Isfel

13)      L-Istati Uniti tal-Amerka”